కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
IND vs AUS 2nd ODI Highlights: అడిలైడ్ వన్డేలో భారత్‌ని గెలిపించిన ధోనీ, కోహ్లీ..!
టీమిండియా విజయానికి 18 బంతుల్లో 25 పరుగులు అవసరమైన దశలో దినేశ్ కార్తీక్‌తో  కలిసి సింగిల్స్‌ తీస్తూ సమయోచితంగా ఆడిన మహేంద్రసింగ్ ధోనీ.. ఆఖరి ఓవర్‌లో కళ్లుచెదిరే సిక్స్ బాది భారత్‌ని గెలుపు సంబరాల్లో ముంచెత్తాడు
Samayam Telugu | Updated:
Jan 15, 2019, 05:39PM IST
IND vs AUS 2nd ODI Highlights: అడిలైడ్ వన్డేలో భారత్‌ని గెలిపించిన ధోనీ, కోహ్లీ...
ఆస్ట్రేలియా గడ్డపై వన్డే సిరీస్‌లో భారత్‌ లెక్కసరిచేసింది. అడిలైడ్ వేదికగా మంగళవారం జరిగిన రెండో వన్డేలో కెప్టెన్ విరాట్ కోహ్లీ (104: 112 బంతుల్లో 5x4, 2x6), మాజీ కెప్టెన్ మహేంద్రసింగ్ ధోని (55 నాటౌట్: 54 బంతుల్లో 2x6) బాధ్యతాయుత ఇన్నింగ్స్‌ ఆడటంతో 299 పరుగుల లక్ష్యాన్ని భారత్ మరో 4 బంతులు మిగిలి ఉండగానే 299/4తో ఛేదించింది. టీమిండియా విజయానికి 18 బంతుల్లో 25 పరుగులు అవసరమైన దశలో దినేశ్ కార్తీక్ (25 నాటౌట్: 14 బంతుల్లో 2x4)తో కలిసి సింగిల్స్‌ తీస్తూ సమయోచితంగా ఆడిన మహేంద్రసింగ్ ధోనీ.. ఆఖరి ఓవర్‌లో కళ్లుచెదిరే సిక్స్ బాది భారత్‌ని గెలుపు సంబరాల్లో ముంచెత్తాడు. దీంతో సిరీస్ 1-1తో సమమవగా విజేత నిర్ణయాత్మక మూడో వన్డే శుక్రవారం ఉదయం 7.50 గంటల నుంచి జరగనుంది.
గేల్ ‘సిక్సర్ల’ రికార్డ్‌ బద్దలుకొట్టిన రోహిత్ ..!
ఓపెనర్లు రోహిత్ శర్మ (43: 52 బంతుల్లో 2x4, 2x6), శిఖర్ ధావన్ (32: 28 బంతుల్లో 5x4) జట్టుకి మెరుగైన ఆరంభమిచ్చి ఔటవగా.. అంబటి రాయుడు (24: 36 బంతుల్లో 2x4) కాసేపు మాత్రమే క్రీజులో నిలిచాడు. అయితే రాయుడు ఔటవడంతో స్కోరు బోర్డు నడిపించే బాధ్యత తీసుకున్న విరాట్ కోహ్లీ- ధోనీ జోడీ.. నాలుగో వికెట్‌కి అభేద్యంగా 82 పరుగుల భాగస్వామ్యం నెలకొల్పింది. ఈ క్రమంలోనే విరాట్ కోహ్లీ కెరీర్‌లో 39వ శతకాన్ని అందుకున్నాడు. అయితే జట్టు స్కోరు 242 వద్ద కోహ్లీ ఔటవగా.. బ్యాక్ టు బ్యాక్ అర్ధశతకం బాదిన ధోనీ ఆఖరి వరకూ పట్టుదలతో క్రీజులో నిలిచి తన ఫామ్‌పై వచ్చిన విమర్శలకి మ్యాచ్ విన్నింగ్ షాట్‌తో బదులిచ్చాడు.